ঙ্গাগ-দ্বাং-ব্রত্সোন-'গ্রুস

ঙ্গাগ-দ্বাং-ব্রত্সোন-'গ্রুস (তিব্বতি: ངག་དབང་བརྩོན་འགྲུས, ওয়াইলি: ngag dbang brtson 'grus) (১৬৪৮-১৭২১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম 'জাম-দ্ব্যাংস-ব্ঝাদ-পা (ওয়াইলি: 'jam-dbyangs bzhad-pa) উপাধিধারী বৌদ্ধ লামা ছিলেন। তিনি আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহার (তিব্বতি: བླ་བྲང་བཀྲ་ཤིས་འཁྱིལ་, ওয়াইলি: bla-brang bkra-shis-'khyil) প্রতিষ্ঠা করেন। ঙ্গাগ-দ্বাং-ব্রত্সোন-'গ্রুস ১৬৪৮ খ্রিষ্টাব্দে তিব্বতের আমদো অঞ্চলে অবস্থিত ল্হা-খ্রা-দিং (ওয়াইলি: lha khra ding) নামক একটি ছোট শহরে জন্মগ্রহণ করেন। তার পিতার নাম ছিল দ্পাল-শুল-'বুম-র্গ্যাল (ওয়াইলি: dpal shul 'bum rgyal) এবং মাতার নাম ছিল থার-মে-ব্যাম্স (ওয়াইলি: thar me byams)। সাত বছর বয়সে তিনি দ্গে-স্লোং-ব্সোদ-নাম্স-ল্হুন-গ্রুব (ওয়াইলি: dge slong bsod nams lhun grub) নামক তার খুল্লতাতের নিকট লেখাপড়া শুরু করেন। তেরো বছর বয়স হলে 'দুল-'দ্জিন-খ্যু-ম্ছোগ-য়ে-শেস-র্গ্যা-ম্ত্শো (ওয়াইলি: 'dul 'dzin khyu mchog ye shes rgya mtsho) নামক এক ভিক্ষু তাকে দীক্ষা দেন। ১৬৬৮ খ্রিষ্টাব্দে তিনি মধ্য তিব্বত যাত্রা করে দ্রেপুং বৌদ্ধবিহার বিশ্ববিদ্যালয়ে গোমাং মহাবিদ্যালয়ে শিক্ষালাভের উদ্দেশ্যে ভর্তি হন ও ১৬৮৯ খ্রিষ্টাব্দে পঞ্চম দলাই লামা তাকে শিক্ষার্থীর শপথ প্রদান করেন। এই সময় ঙ্গাগ-দ্বাং-ব্লো-গ্রোস-র্গ্যা-ম্ত্শো (ওয়াইলি: ngag dbang blo gros rgya mtsho), ফা-বোং-খা-'জাম-দ্ব্যাংস-গ্রাগ্স-পা (ওয়াইলি: pha bong kha 'jam dbyangs grags pa), ত্শুল-খ্রিম্স-ম্ত্শান-চান (ওয়াইলি: tshul khrims mtshan can) প্রভৃতি বিখ্যাত পণ্ডিতেরা তার উল্লেখযোগ্য শিক্ষক ছিলেন। ১৬৭৪ খ্রিষ্টাব্দে পঞ্চম দলাই লামা তাকে ভিক্ষুর শপথ প্রদান করেন। ১৬৭৬ খ্রিষ্টাব্দে তিনি গ্যুমে তন্ত্র মহাবিদ্যালয়ে তন্ত্র শিক্ষার উদ্দেশ্যে ভর্তি হন। ঙ্গাগ-দ্বাং-ব্রত্সোন-'গ্রুস ১৬৯৭ খ্রিষ্টাব্দে ষষ্ঠ দলাই লামার শিক্ষক ও উপদেষ্টা হিসেবে নিযুক্ত হন। ১৭০০ খ্রিষ্টাব্দে ষষ্ঠ দলাই লামা তাকে দ্রেপুং বৌদ্ধবিহার বিশ্ববিদ্যালয়ে গোমাং মহাবিদ্যালয়ের প্রধান হিসেবে অধিষ্ঠিত করেন। এই সময় তিব্বতের রাজপ্রতিনিধি সাংস-র্গ্যাস-র্গ্যা-ম্ত্শো (ওয়াইলি: sangs rgyas rgya mtsho) তার সঙ্গে বিবাদে জড়িয়ে পড়েন। সাংস-র্গ্যাস-র্গ্যা-ম্ত্শো দ্গে-লুগ্স ধর্মসম্প্রদায়ের শিক্ষার পাঠ্যসূচী পান-ছেন-ব্সোদ-নাম্স-গ্রাগ্স-পার রচিত গ্রন্থগুলির পরিবর্তে পঞ্চম দলাই লামা রচিত গ্রন্থগুলিকে স্থান দিতে চাইলে ঙ্গাগ-দ্বাং-ব্রত্সোন-'গ্রুস এই সিদ্ধান্তের প্রতিবাদ করেন। এই বিবাদের জেরে তাকে গোমাং মহাবিদ্যালয়ের প্রধানের পদ থেকে সরে আসতে বাধ্য হলে কোশোত মঙ্গোল নেতা ল্হাজাং খান তাকে ফা-বোং-খা (ওয়াইলি: pha bong kha) আশ্রমের প্রধানের দায়িত্ব প্রদান করেন। তিনি ল্হাজাং খান ও সাংস-র্গ্যাস-র্গ্যা-ম্ত্শোর মধ্যে বিবাদের মধ্যস্থতা করার চেষ্টা করেন, কিন্তু ল্হাজাং খান সাংস-র্গ্যাস-র্গ্যা-ম্ত্শোকে হত্যা করলে তার মধ্যস্থতা ব্যর্থ হয়। তিনি ল্হাজাং খানের একজন প্রভাবশালী রাজনৈতিক মিত্র ছিলেন এবং তাদের মধ্যে পৃষ্ঠপোষক-পুরোহিতের সম্পর্ক ছিল। ঙ্গাগ-দ্বাং-ব্রত্সোন-'গ্রুস ল্হাজাং খানকে সাংস-র্গ্যাস-র্গ্যা-ম্ত্শোর সমর্থক হিসেবে পরিচিত বিহারগুলিকে ধ্বংস সাধন করা থেকেও বিরত করতে সক্ষম হন। ঙ্গাগ-দ্বাং-ব্রত্সোন-'গ্রুস ১৭১০ খ্রিষ্টাব্দে কোশোত মঙ্গোল নেতা এর্দেনি জিনোংয়ের অনুরোধে ও পৃষ্ঠপোষকতায় আমদো অঞ্চলে ব্লা-ব্রাং-ব্ক্রা-শিস-'খ্যিল বৌদ্ধবিহার (ওয়াইলি: bla-brang bkra-shis-'khyil) প্রতিষ্ঠা করেন। ১৭১৮ খ্রিষ্টাব্দে তিনি এই অঞ্চলে মা-গ্চিগ-লাব-স্গ্রোন (ওয়াইলি: ma gcig lab sgron) নামক বৌদ্ধ সাধিকা দ্বারা লুক্কায়িত ছেদ সাধনা বিষয়ক একটি গ্রন্থ আবিষ্কার করেন ও তার পাঠ উদ্ধার করেন। এই বিহারে তিনি বহু বিখ্যাত লামাকে শিক্ষাদান করেন। এঁদের মধ্যে উল্লেখযোগ্য হলেন দ্গে-'দুন-ফুন-ত্শোগ্স (ওয়াইলি: Dge 'dun phun tshogs) নামক পঞ্চাশতম দ্গা'-ল্দান-খ্রি-পা, র্গ্যাল-ম্ত্শান-সেং-গে (ওয়াইলি: rgyal mtshan seng+ge) নামক তিপ্পান্নতম দ্গা'-ল্দান-খ্রি-পা, ঙ্গাগ-দ্বাং-ম্ছোগ-ল্দান (ওয়াইলি: ngag dbang mchog ldan) নামক চুয়ান্নতম দ্গা'-ল্দান-খ্রি-পা, ঙ্গাগ-দ্বাং-নাম-ম্খা'-ব্জাং-পো (ওয়াইলি: ngag dbang nam mkha' bzang po) নামক পঞ্চান্নতম দ্গা'-ল্দান-খ্রি-পা, ঙ্গাগ-দ্বাং-ব্ক্রা-শিস (ওয়াইলি: ngag dbang bkra shis) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের দ্বিতীয় প্রধান, ব্লো-ব্জাং-দোন-গ্রুব (ওয়াইলি: blo bzang don grub) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের তৃতীয় প্রধান, ব্লো-ব্জাং-গ্নাস-ব্র্তান-ব্র্ত্সোন-'গ্রুস (ওয়াইলি: blo bzang gnas brtan brtson 'grus) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তম প্রধান, ঙ্গাগ-দ্বাং-ব্স্তান-'দ্জিন-ল্হুন-গ্রুব (ওয়াইলি: ngag dbang bstan 'dzin lhun grub) নামক পঞ্চম ল্চাগ্স-রা-স্প্রুল-স্কু (ওয়াইলি: lcags ra sprul sku), ঙ্গাগ-দ্বাং-ছোস-ক্যি-র্গ্যা-ম্ত্শো (ওয়াইলি: ngag dbang chos kyi rgya mtsho) নামক দ্বিতীয় থু'উ-ব্ক্বান (ওয়াইলি: thu'u bkwan) প্রভৃতি। Chhosphel, Samten (2011-01)। "The First Jamyang Zhepa, Jamyang Zhepai Dorje"। The Treasury of Lives: Biographies of Himalayan Religious Masters। সংগ্রহের তারিখ 2014-07-14।  এখানে তারিখের মান পরীক্ষা করুন: |তারিখ= (সাহায্য) Maher, Derek. 2006. "The Lives and time of 'Jam dbyangs bzhad pa." In Power, Politics, and the Reinvention of Tradition. Cuevas, Bryan, and Kurtis Schaeffer, eds. Leiden: Brill, pp. 129-144. Dargyay, Eva. 1981. "A gTer ston belonging to the dGe lugs pa School." Tibet Journal, vol. 6, no. 1, pp. 24–30. Hopkins, Jeffrey. 1996. "The Tibetan Genre of Doxography: Structuring a Worldview." In Tibetan Literature: Studies in Genre. Cabezon, José Ignacio Cabezón and Roger Jackson, eds. Ithaca, Snow Lion, pp. 171–186. Hopkins, Jeffrey. 2003. Maps of the Profound: Jam-yang-shay-ba's Great Exposition of Buddhist and Non-Buddhist Views on the Nature of Reality. Ithaca: Snow Lion. Lokesh Chandra. 1962. "The Life and Work of Jam dbyaṅ bzhad pa." Central Asiatic Journal, vol. 7, pp. 264–269. Maher, Derek. 2003. "Knowledge and Authority in Tibetan Middle Way Schools of Buddhism: A Study of the Gelukba (dge lugs pa) Epistemology of Jamyang Shayba ('jam dbyangs bzhad pa) in Its Historical Context." Ph.D. dissertation, University of Virginia. Newland, Guy. 1996. "Debate Manuals (Yig cha) in dGe lugs Monastic Colleges." In Tibetan Literature: Studies in Genre. Cabezon, José Ignacio Cabezón and Roger Jackson, eds. Ithaca, Snow Lion, pp. 202–216. Nietupski, Paul. 1999. Labrang: A Tibetan Buddhist Monastery at the Crossroads of Four Civilizations. Ithaca: Snow Lion. Petech, Luciano. 1972. China and Tibet in the Early XVIIIth Century. Leiden: Brill. Pomplin, Trent. 2010. Jesuits on the Roof of the World. Oxford: University of Oxford Press. Sadhukhan, S. K. 1991. "Biography of the Eminent Tibetan Scholar 'Jam-dbyang bshad pa Ṅag-dbaṅ brtson 'grus (A.D. 1648-1722)." Tibet Journal, vol. 16, no. 2, pp. 19–33. Schaeffer, Kurtis. 1999. "Printing the Works of the Master: Tibetan Editorial Practice in the Collected Works of 'Jam dbyangs bzhad pa'i rdo rje I (1648-1721)." Acta Orientalia, vol. 60, pp. 159–177. Tsyrempilov, Nikolay. 2006. "Dge lugs pa divided: Some aspects of the political role of Tibetan Buddhism in the expansion of the Qing Dynasy." In Power, Politics, and the Reinvention of Tradition. Cuevas, Bryan, and Kurtis Schaeffer, eds. Leiden: Brill, pp. 47–64. Uspensky, Vladimir. 1997. "The Life and Works of Ngag-dbang bkra-shis (1678-1738), the second Abbot of the Bla-brang bkra-shis-'khyil Monastery." In Proceedings of the 7th Seminar of the International Association for Tibetan Studies, vol II, pp. 1005–1010. Vienna: Österreichischen Akademie Der Wissenschaften. Wilson, Joe Bransford. 1996. Tibetan Commentaries on Indian Śāstras." In Tibetan Literature: Studies in Genre. Cabezon, José Ignacio Cabezón and Roger Jackson, eds. Ithaca, Snow Lion, pp. 125–137.